கேள்வி: கரிமா பலோச்சு - ஆர்வலர் தொழில் பற்றி தகவல் சொல்.
பதில்: பலோச் மனித உரிமை மற்றும் சுதந்திர ஆர்வலராக 2005 இல் செயல்படத் தொடங்கினார், பாக்கித்தான் பலூசிஸ்தான் (பாகிஸ்தான்) மாகாணத்தில் மனித உரிமை மீறலுக்காக டர்பட்டில் நடந்த ஆர்ப்பாட்டத்தில் கலந்து கொண்டார், அங்கு இவர் காணாமல் போன உறவினர் ஒருவரின் படத்தை எடுத்துச் சென்றார். இவர் பலூச் மாணவர் அமைப்பில் (BSO) 2006 ஆம் ஆண்டில் சேர்ந்தார். அந்த அமைப்பின் பல்வேறு பதவிகளில் பணியாற்றினார் மற்றும் இறுதியில் 2015 இல் அந்த அமைப்பின் தலைவராக ஆனார். இந்த ஆண்டுகளில், பலோச் பலூசிஸ்தான் முழுவதும் பயணம் செய்து, ஆர்ப்பாட்டங்கள் மற்றும் பேரணிகள் போன்ற விரிவான நிகழ்ச்சிகளை ஏற்பாடு செய்து பல்வேறு சமூக செயல்பாடுகள் கலந்து கொண்டார். ''ஓஇசட் ஒய்'' எனும் நிறுவனத்தில் "பாக்கித்தானின் தலைநகரான இஸ்லாமாபாத்தில், கரிமா ஒரு ஆபத்தான அரசியல் நடிகராகவும் நாட்டின் பாதுகாப்புக்கு அச்சுறுத்தலாகவும் பார்க்கப்படுகிறார்" என்று இவரைப் பற்றி குறிப்பிட்டிருந்தனர். ஆனால் பலூசிஸ்தானுக்குள், இவர் ஒரு உள்ளூர் கதாநாயகி மற்றும் நம்பிக்கையின் கலங்கரை விளக்கம் போலவும் கருதப்பட்டது. "
கேள்வி: கரிமா பலோச்சு - பாக்கித்தானிலிருந்து நாடு கடத்தல் பற்றி நீங்கள் என்ன அறிந்துள்ளீர்கள்?
பதில்: 2015 ஆம் ஆண்டில், பாக்கித்தானிய அரசால் பயங்கரவாத குற்றச்சாட்டுகள் சுமத்தப்பட்ட பின்னர், பலோச் சுயமாக நாடு கடத்தப்பட்டார், இவளது தங்கை மஹ்கஞ்ச் பலோசி இவரைப் பற்றி கூறுகையில் "இவள் வெளிநாடு செல்ல விரும்பவில்லை, இவளுக்கு இங்கு இருப்பதில் தான் விருப்பம் ஆனால் ... பாக்கித்தான் அரசியல் செயல்பாடு இவளது விருப்பத்தினை சாத்தியமற்றதாகிவிட்டது என்று கூறினார். ஒரு வருடம் கழித்து, 2016 ஆம் ஆண்டில், கனடா இவருக்கு அடைக்கலம் வழங்கப்பட்டது, அங்கு இவர் டிசம்பர் 2020 இல் காணாமல் போகும் வரை இருந்தார். 2016 ஆம் ஆண்டில், இந்தியப் பிரதமர் நரேந்திர மோதி இந்தியாவின் விடுதலை நாள் , பாக்கித்தானின் பலுசிஸ்தானின் நிலைமையைக் குறிப்பிட்டு, உரையாற்றினார் அதற்கு நன்றி தெரிவிக்க்கும் விதமாக ஒரு நிகழ்படத்தில் எங்களது நிலைமையினை எடுத்துக் கூறியதற்கு நன்றி எனக் கூறினார் மேலும் இவர்" எங்களது போரில் நாங்களே சண்டையிடுவோம் , எங்களின் குரலாக நீங்கள் இருங்கள்" எனக் கூறினார். பலூச் ''பிபிசி'' சக்தி வாய்ந்த 100 பெண்கள் பட்டியலில் சேர்க்கப்பட்டார். "பாக்கித்தானில் இருந்து பலூசிஸ்தான் (பாகிஸ்தான்) சுதந்திரம் பெற பிரச்சாரம் செய்த" அரசியல் ஆர்வலராக செயல்பட்டதன் மூலம் அந்தப் பட்டியலில் இவர் இடம் பெற்றார். [https://www.bbc.com/news/world-38012048 BBC 100 Women 2016: Who is on the list?] 2018 ஆம் ஆண்டில், மனித உரிமைகளுக்கான ஐக்கிய நாடுகள் மன்றம் பாக்கித்தானில் பெண்கள் தொடர்பான பிரச்சினைகளை இவர் எழுப்பினார். கனடாவில் பலுசிஸ்தான் தொடர்பான பிரச்சினைகளையும் இவர் எழுப்பினார், தொராண்டோ நடந்த சந்திப்பின் போது, பலுசிஸ்தானில் பாக்கித்தானின் "ஆக்கிரமிப்பு " பற்றி இவர் குறிப்பிட்டார்.